Dorëheqja e Papës
Mandati papal i Benediktit të 16-të merr fund
Papa Benedict XVI dha dorëheqjen, duke i hapur kështu rrugën Kolegjit të Kardinalëve të fillojnë procesin e zgjedhjes së një Papë të ri. Në materialin në vazhdim, korrespondenti i Zërit të Amerikës në Washington, Andre de Nesnera, i hedh një vështrim disa dorëheqjeve të mëparshme, përfshirë një Papë, i cili mund të ketë luajtur rol në vendimin e Benediktit për dorëheqje. Ekspertë papalë thonë se rreth 10 Papë kanë dhënë dorëheqjen në historinë e Kishës Katolike Romane. Para Benediktit, ishte Papa Gregori XII, i cili u largua nga posti 600 vjet më parë. Historiani i Kishës, Chris Belitto, në Universitetin Kean në Union të New Jersey-it, thotë se dorëheqja e Papës në atë kohë ishte kriza më e madhe institucionale e Kishës Katolike, e ashtuquajtura “Përçarja e Perëndimit të Madh”, kur kishte tre papë: Gregory në Romë, një tjetër në Avignon të Francës dhe një Papë të tretë, i cili duhej të udhëtonte nëpër Italinë e veriut. Analistët thonë se Papa më i njohur që dha dorëheqjen vullnetarisht ishte Clestine V, i cili në shekullin e 13-të, para se të bëhej Papë, jetonte i vetmuar në Italinë qendrore. Profesori i teologjisë George Ferzoco i Universitetit Bristol në Angli thotë se ajo ishte një zgjedhje kompromisi, përsa kohë që asnjë nga kardinalët nuk mund të binte Por profesori Ferzoco thotë se mandati papal i Celestinit të V-të nuk zgjati shumë. Profesori Ferzoco thotë se 18 muajt e fundit të jetës së tij Celestine ishte nën arrest shtëpie në kështjellën e Papës pasardhës të tij. Ai vdiq në 19 mars të vitit 1296 dhe trupi tij gjendet në një arkivol xhami në kishën e qytetit L’Aquila. Më tepër se 700 vjet më pas, në prill të vitit 2009, Papa Benedikti vizitoi L’Aquilan, që u godit nga një tërmet shkatërrimtar. George Ferzoco thotë se Benedikti vizitoi arkivolin e Celestines, që nuk ishte dëmtuar aspak nga tërmeti. Profesori Ferzoco thotë se studjuesit nuk i kushtuan rëndësinë e duhur kësaj shenje të pagabueshme. Papa Bendikti do të mbajë titullin “Papa Emeritus”. Për disa muaj ai do të banojë në rezidencën papale Gandolfo, në jug të Romës. Pastaj ai do të vendoset tek një vilë brenda Vatikanit, e cila po përgatitet për Banediktin.